Source: https://www.liestany.sk/samosprava/vzn/a7-2013/
Timestamp: 2019-10-24 02:14:47+00:00
Document Index: 3912713

Matched Legal Cases: ['§ 11', '§ 98', '§ 3', '§ 3', '§ 77', '§ 77', '§ 80', '§ 80', '§3']

7/2013 :: Obec Liešťany
Úvodná stránka > Samospráva > VZN > 7/2013
Obecné zastupiteľstvo v Liešťanoch podľa § 11 ods. 4 pís. d) zákona SNR č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2014 miestny poplatok za komunálne odpady a drobné stavebné odpady.
Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a drobné stavebné odpady, ktoré vznikajú na území obce Liešťany.
2. Ak má osoba podľa bodu 1 písmeno a) tohto nariadenia v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa bodu 1 písmena a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa ods. 1 pís. a) v obci trvalý pobyt alebo prechodný pobyt a súčasne je podľa odseku 1 pís. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu.
0,0411 € za osobu a kalendárny deň pre poplatníka podľa § 3 ods. 1 písm. a)
( 0,0411 x 365 = 15,00 €)
0,0105€ za jeden liter komunálnych odpadov a drobných stavebných odpadov pre
poplatníka uvedeného v § 3 ods. 1 pís. b) a c).
(0,0105 x 110 l = 1,155 x 26 vývozov = 30,03 eura, zaokrúhlené nadol 30,00 €)
1. Obec určuje poplatok v uvedenej výške na celé zdaňovacie obdobie, ktorým je kalendárny rok.
1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
a) uviesť meno, priezvisko, titul, rodné číslo adresu trvalého pobytu, adresu prechodného pobytu, v prípade určeného zástupcu podľa § 77 ods.7 aj identifikačné údaje za ostatných členov domácnosti, a ak je poplatníkom osoba podľa § 77 ods. 2 pís. b) alebo písm.c), názov alebo obchodné meno, sídlo alebo miesto podnikania a identifikačné číslo,
c) uviesť údaje rozhodujúce na určenie poplatku podľa § 80 ods. 1 písm c) zákona č. 582/2004 Z.z.
2. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.
1. Poplatok vyrubí obec rozhodnutím na celé zdaňovacie obdobie.
- na základe žiadosti, v ktorej poplatník uvedie deň zániku poplatkovej povinnosti, a na základe údajov z katastra nehnuteľností, ktoré preukazujú zánik vlastníckeho práva k nehnuteľnosti na území obce Liešťany, ktorú bol poplatník oprávnený užívať a v ktorej nemal evidovaný trvalý alebo prechodný pobyt,
Podkladom pre vrátenie poplatku je splnenie oznamovacej povinnosti podľa § 80 ods. 2 zákona č. 582/2004 Z.z.
Obec zníži sadzbu poplatku pre poplatníkaktorý má v obci trvalý alebo prechodný pobyt na 8,00 € ak poplatník preukáže, že sa viac ako 90 dní v zdaňovacom období nezdržiava alebo nezdržiaval na území obce.
Žiadosti o zníženie poplatku v určenom období podáva poplatník obci písomne. V žiadosti uvedie dôvod, pre ktorý žiada poplatok znížiť. K žiadosti je potrebné priložiť doklady, ktoré preukazujú skutočnosti, pre ktoré poplatník žiada znížiť poplatok.
1. Študenti SŠ a VŠ mimo trvalé bydliska – aktuálnepotvrdenie o návšteve školy formou denného štúdia alebo aktuálne potvrdenie o prechodnom ubytovaní, prípadne aktuálne potvrdenie o zaplatení miestneho poplatku za KO a DSO.
2. Občania pracujúci v zahraničí – potvrdenie o zamestnaní v zahraničí (doklady nesmú byť staršie ako 30 dní). Ak potvrdenie nie je v slovenskom alebo v českom jazyku je potrebné k dokladom predložiť aj úradne overené čestné vyhlásenie.
3.Občania pracujúci v SR mimo trvalého bydliska – potvrdenie o zamestnaní a prechodnom ubytovaní mimo trvalého bydliska, alebo potvrdenie o zamestnaní a potvrdenie o zaplatení miestneho poplatku za KO a DSO (doklady nesmú byť staršie ako 30 dní).
Vo výnimočných prípadoch je možné predložiť úradne overené čestné prehlásenie.
Žiadosti o odpustenie poplatku v určenom období podáva poplatník obci písomne. V žiadosti uvedie dôvod, pre ktorý žiada poplatok odpustiť. K žiadosti je potrebné priložiť doklady, ktoré preukazujú skutočnosti, pre ktoré poplatník žiada odpustiť poplatok.
1. Obec poplatok odpustí v plnej výške poplatníkovi uvedenému v §3 ods. 1 písm. a) tohto nariadenia a to fyzickej osobe, ktorá má v obci trvalý alebo prechodný pobyt a ktorá:
a) sa z dôvodu výkonu trestu zdržiava počas celého určeného obdobia mimo územia obce – potvrdenie o výkone trestu,
b) je umiestnená v domove alebo ústave sociálnej starostlivosti alebo v obdobnom zariadení počas celého určeného obdobia mimo územia obce – potvrdenie o umiestnení v domove alebo v obdobnom zariadení,
c) sa počas celého určeného obdobia zdržiava v zahraničí - jedná sa o osoby, ktoré žijú celoročne v zahraničí (napr. z dôvodu sobáša) – aktuálne potvrdenie úradu miestnej samosprávy o pobyte, prípadne bydlisku v zahraničí, kópiu aktuálneho preukazu totožnosti. Ak potvrdenie nie je v slovenskom alebo v českom jazyku je potrebné k dokladom predložiť aj úradne overené čestné vyhlásenie.
d) je prihlásená na prechodný pobyt v inej obci– aktuálne potvrdenie miestnej samosprávy o zaplatení miestneho poplatku za KO a DSO v mieste prechodného pobytu. (trvalý pobyt v obci Liešťany).
e) je prihlásená na trvalý pobyt v inej obci – aktuálne potvrdenie úradu miestnej samosprávy o zaplatení miestneho poplatku za KO a DSO na základe trvalého pobytu ( prechodný pobyt v obci Liešťany).
1. Dňom účinnosti tohto Všeobecne záväzného nariadenia o miestnom poplatku za komunálne odpady a drobné stavebné odpady sa zrušuje Všeobecne záväzné nariadenie č. 5/2012 zo dňa 13.12.2012.
2. Toto Všeobecne záväzné nariadenie č. 7/2013 bolo schválené Obecným zastupiteľstvom v Liešťanoch dňa 13. decembra 2013, uznesením č. 134/2013.
3. Toto nariadenie nadobúda účinnosť 1. januára 2014.
Vyvesené dňa: 13.12.2013